
Kavamatkunnnin Tuhaqtitaujukhaq
Kanatami Kapurhirnikkut Kangikhipkaidjut Havainiami

Aullaqtirvia Ublua:		Qitiqqautijuq 24, 2026
Nutqarvikhaa Ublua:	Qiqaijaluarvia 2, 2026
Nunavunmi-tamaat	60 sec
Nakuutqijaujuq kapurhiriami inulrammiutingni, tukliq nakuutqijaujuq tadja. Havagviat Aanniaqtailinikkut naunaittiarumajait anginiqarnia kapuutikhat talvuuna Nunarjuami Kapukhirvikhanik Qaujihimanikkut Havainiq, Qitiqqautijuq 26 talvunga Qiqaijaluarvia 2, 2026. 
Uvani ukiumi ihumagijaujuq 'Tadja pijukhanguqtuq! Kaphiqtauqujaujutin!' Iliturihimaaqlugit pitqujaujut kapuutit munaridjutikhat ilangnun, ilanatit nunallaallu pittailijaaqtut aanniarutit.
Nutaangukhimalugit kapuutit akhuungnaqtut tamainun kihimi akhuungnaqtuq nutaranuanun nutaqqanunlu. Kapukhirniq munagidjutiqaqtuq nutarat aanniarjuarnirmin aanniarutinikluunniit munagijaangat aadlat nutaqqat ikiqlijuummigutigumikkiq qajarnaktuq hiamitirnaittumik aanniagutit nutarangmit nutarangmut. 
Amigaittut nutaratit kappuutait iniqtaujut inuulihaakhimatiatigun ukiuliqtumun siksinik.  Amigaittut kapuutit tunijauvaktut amigaittunik, humimi ukiuni aadlatkiingnilu aadlaniklu aadlanik. 
Nutaqqat angiklivaliatilugit, munaridjutit ilanginin nutaqqanun kapukhirnirmun nakuuhivaliajut. Pidjutihimmaariami aanniaqtailinirmun, aadlatkiiq ikajuutit kappuutimun pijariaqaqtut. 
Ilitturijumaguvit hunanik kapuutikhanik ihariagijaujun nutarautillutik inirninguliqtunilu pipkainikkut hapummidjutikhanik aannialaqidjutinin, takulugu una Kapuutit Kapuutit makpirnia uvani Nunavut Kavamatkut qaritaujakkuurutaani uqaqatigilugilluunniit nunallaarni aanniaqtailinikkut taakti.
###
Tuhaqtipkainikkut Uqarvigijakhaq:
Charmaine Deogracias
Atanngujaq Tuhaqtipkaijini
Aanniaqtailinirmut Havagvia
867-975-5712
cdeogracias@gov.nu.ca
ᑭᒃᑯᑐᐃᓐᓇᕐᓄᑦ ᑐᓴᕋᑦᓴᐃᑦ ᐊᑐᐃᓐᓇᐃᑦ ᐃᓄᒃᑎᑐᑦ, ᖃᓪᓗᓈᑎᑐᑦ ᐃᓄᐃᓐᓇᖅᑐᓐ ᐅᐃᕖᑎᑐᓪᓗ ᐅᕙᓂ www.gov.nu.ca.
Public Service Announcements are available in Inuktitut, English, Inuinnaqtun and French on www.gov.nu.ca.
Kavamatkunnin Tuhaqtitaujukhat hailihimajun Inuktitut, Qablunaatun, Inuinnaqtun Uiuitullu uvani www.gov.nu.ca.
Les messages d’intérêt public sont disponibles en inuktitut, en anglais, en inuinnaqtun et en français au www.gov.nu.ca.

